मेघा अपनी तारीफ में बोले ही जा रही थी--”मैंने अपनी जिंदगी में बहुत उतार-चढ़ाव देखे हैं, पर कभी हिम्मत नहीं हारी। दुनिया चाहती थी कि मैं टूट जाऊँ पर मैंने सबको बता दिया कि पत्थर की हूँ मैं, इतनी आसानी से टूट नहीं सकती। हर कदम पर मैंने स्वयं खुद को सँभाला है। कितनी लड़कियाँ इतना कर पाती हैं आजकल….?”अपने पति और ससुराल को छोड़कर अलग रहने वाली मेघा बड़े शान से अपनी माँ को अपनी आपबीती बता रही थी। मेघा की माँ एकटक अपनी बेटी के चेहरे को निहार रही थी, जिसपर अहंकार साफ झलक रहा था।